Siaurafiuzeliažis lėktuvas

Siaurafiuzeliažis lėktuvas (angl. narrow-body arba single aisle aircraft) – lėktuvas, kurio fiuzeliažo skerspjūvis leidžia įrengti iki 6 sėdimų vietų vienoje eilėje su vienu praėjimų per vidurį.

Lėktuvai, kurių salono plotis leidžia įrengti daugiau keleivių vietų vienoje eilėje (paprastai septynios ir daugiau, tarp kurių įrengiami bent du praėjimai) ir kurių fiuzeliažo skerspjūvis siekia 5 metrus (16 pėdų) ir daugiau, vadinami plačiafiuzeliažiais.

Ši klasifikacija nepriklauso nuo lėktuvo jėgainės tipo (reaktyvinis ar propelerinis) ar paskirties (naudojamas kaip keleivinis, kaip krovininis ar kaip mišrus), tačiau ji taikoma tik lėktuvams, kurie iš pradžių buvo projektuojami kaip keleiviniai.

Keleivių talpa ir skrydžio nuotolis 

Siaurafiuzeliažiai lėktuvai – dažniausiai pasitaikantis keleivinių orlaivių tipas. Dėl mažesnio dydžio juos gali priimti daugiau oro uostų, o dėl mažesnės talpos – aviakompanijoms yra paprasčiau parduoti pakankamai bilietų, kad skrydis apsimokėtų.

Didžausia siaurafiuzeliažio lėktuvo talpa siekia 295 keleivius (Boeing 757–300). Pagal šį rodiklį B757 susilygina su mažesniais plačiafiuzeliažiais lėktuvais, talpinančiais nuo 250 keleivių.

Lėktuvai su dvejomis sėdynėmis eilėje (komponavimo schema 1+1, t.y. viena sėdynių eilė, praėjimas ir kita sėdynių eilė) paprastai talpina 4-19 keleivių (pvz. L-410, Dornier 228), su trijomis (1+2) – 24-45, su keturiomis (2+2) – 44-90 (Embraer E serija, Canadair Regional Jet šeima), su penkiomis – 85-130 (Airbus 220, McDonnell-Douglas MD-80 serija, jo pagrindu sukurtas Comac ARJ21, Sukhoi Superjet 100), su šešiomis (3+3) – 120–230 (Airbus 320, Boeing 737, Comac C919, Tu-204).

Rinka 

Nors pirmieji reaktyviniai laineriai, tokie kaip „Boeing 707", „Convair 880", „Douglas DC-8", „Iljušin Il-62", buvo naudojami ir tolimuose reisuose, nuo septintojo dešimtmečio pabaigos nusistovėjo praktika dvimotorius siaurafiuzeliažius orlaivius, tokius kaip „Boeing 737“, „McDonnell-Douglas MD-80“ ir „Airbus A320“, naudoti trumpo ir vidutinio nuotolio maršrutuose, kuriuose nebuvo reikalinga nei didelė keleivių talpa nei galimybė nuskristi didelius nuotolios.

XXI a. antrame-trečaime dešimtmečiuose pasirodę modernizuoti Boeing 737 MAX ir Airbus A320neo (pvz. Airbus 321XLR) modeliai demonstravo galimybę nuskristi daugiau nei 3 tūkst. mylių, kas leido juos naudoti ir transatlantiniams skrydžiams tarp JAV Rytų pakrantės ir Vakarų Europos.

XXI trečiojo dešimtmečio pradžioje aviakompanijos „Norwegian Air Shuttle“, „JetBlue“ ir „TAP Portugal“ paskelbė apie savo ketinimus pradėti transatlantinius skrydžius ir tarp mažesnių oro uostų naudojant Airbus 321XLR orlaivius. Alternatyvos – „Boeing 737NG“ skrydžio nuotolis (3300 mylių) yra nepakankamas pilnai pakrauto lėktuvo skrydžiui, tačiau svarstoma ir ribotai pakrautų šių lėktuvų naudojimo galimybė.

Aviacijos žurnalo „FlightGlobal“ vertinimu, nuo 2016 m. iki 2035 m. aviakompanijos ir lizingo bendrovės už beveik 1380 mlrd. JAV dolerių turėtų įsigyti 26 860 siaurafiuzleiažių lėktuvų. Skaičiuojama, kad iš jų 45% bus iš „Airbus A320“ šeimos, o 43% – „Boeing 737 NG“ ir „Boeing 737 MAX“. Iki 2018 m. birželio mėn. buvo užsakyti 10 572 „Airbus A320neo“ ir „Boeing 737 MAX“: 6 068 „Airbus“ (57%, arba 2 295 vnt. su CFM varikliais, 1 623 su PW varikliais ir 2 150 su dar neišpręstu motorizacijos klausimu) ir 4 504 Boeing (43%). Iš jų 3 446 orlaivius užsakė įmonės iš Azijos ir Ramiojo vandenyno regiono (33%), 2 349 – iš Europos (22%), 1 926 – iš Šiaurės Amerikos (18%), 912 – iš Lotynų Amerikos (9 %), 654 – iš Artimųjų Rytų (6%), 72 – iš Afrikos (1%) ir 1 213 – iš geografiškai neidentifikuotų vietovių (11%).

Pavyzdžiai

Salonas su šešiomis sėdynėmis eilėje

Salonas su penkiomis sėdynėmis eilėje

Salonas su keturiomis sėdynėmis eilėje

Salonas su trimis sėdynėmis eilėje

Salonas su dvejomis sėdynėmis eilėje

Šaltiniai 

Oro laineriai